**יום הזיכרון לחללי מערכות ישראל, בית הכנסת ברכי נפשי תשע"ג**

**לימוד "מסירות נפש"- קידוש השם מיום הזיכרון**

יום הזיכרון תפקידו לחנוך לערך מסירות הנפש למען כלל ישראל וקידוש השם

היחס לנופלים היא בבחינת קדושים – שכל חייהם נצרפו ונתקדשו במסירות הנפש למען העם והארץ

וכך אמרו חז"ל: "הרוגי מלכות אין אדם יכול לעמוד במחיצתם בגן עדן "

**1.מסכת בבא בתרא י' ע"ב :**

ואמר רבי אבהו: שאלו את שלמה, איזהו בן העולם הבא? אמר להם כל שכנגד זקניו כבוד. כי הא דיוסף בריה דר' יהושע חלש, אינגיד, אמר ליה אבוה מאי חזית? אמר ליה עולם הפוך ראיתי, עליונים למטה ותחתונים למעלה. אמר ליה עולם ברור ראית. ואנן היכי חזיתינן? אמר ליה כי היכי דחשבינן הכא חשבינן התם, ושמעתי שהיו אומרים אשרי מי שבא לכאן ותלמודו בידו, ושמעתי שהיו אומרים הרוגי מלכות אין כל בריה יכולה לעמוד במחיצתן. מאן נינהו? אילימא רבי עקיבא וחבריו, **משום הרוגי מלכות** ותו לא? פשיטא בלאו הכי נמי! אלא **הרוגי לוד**.

**הרוגי לוד**

אמרו בגמרא (בבא בתרא י:), הרוגי "לוד", אין כל בריה יכולה לעמוד במחיצתם. ופירוש הרוגי לוד, הם האחים פפוס ולוליינוס, במעשה שהיה, שבתו (הבת של) של המלך נמצאה הרוגה, וחשדו הגויים שמישהו מישראל הרג אותה, וגזרו גזירה על כל העם, להשמיד להרוג ולאבד, ועמדו פפוס ולוליינוס, ופדו בנפשם את ישראל, שאמרו, אנחנו הרגנוה, והמלך הרג אותם לבדם, ונשארו כל ישראל לפליטה

**2. הרוגי מלכות**

מדרש: קטן שבכולם היה ר' ישמעאל בן אלישע כהן גדול. אמר להם: אם דעתכם שתחלקו עמי בעון שאזכיר השם עכשיו, ואעלה לרקיע, ונדע: אם גזרה זו נגזרה מן השמים מקבלין אנו עלינו, ואם אינה מן השמים אני יכול לבטלה בשם. אמרו לו: עונך מופלג עלינו... באותה שעה שהזכיר את השם קבלתו רוח סערה והעלתה אותו השמים. וכיון שעלה פגע בו מטטרון שר הפנים... אמר: כך שמעתי מאחורי הפרגוד בת קול צוחת ואומרת: עשרה מחכמי ישראל מסורין למלכות.... ירד לארץ ומצא את חבריו בתענית ובתפילה. והיו יושבים ועוסקים בהלכות פסח, ולא הספיקו לגמור את ההלכה עד שבא הגמון של מלך וחרבו שלופה בידו, אמר להם: עדיין לבבכם פנוי בתורה? והרי אתם יודעים קצבה, שנקנסה עליכם דין מיתה. והולך ומפרט פרטי המיתות המשונות של כל אחד מעשרה ההרוגים.

**3. ברכות סא :** "רבי עקיבא אומר בכל נפשך אפילו נוטל את נפשך. תנו רבנן פעם אחת גזרה מלכות הרשעה שלא יעסקו ישראל בתורה בא פפוס בן יהודה ומצאו לרבי עקיבא שהיה מקהיל קהלות ברבים ועוסק בתורה אמר ליה עקיבא אי אתה מתירא מפני מלכות? אמר לו אמשול לך משל למה הדבר דומה לשועל שהיה מהלך על גב הנהר וראה דגים שהיו מתקבצים ממקום למקום אמר להם מפני מה אתם בורחים אמרו לו מפני רשתות שמביאין עלינו בני אדם. אמר להם רצונכם שתעלו ליבשה ונדור אני ואתם כשם שדרו אבותי עם אבותיכם. אמרו לו אתה הוא שאומרים עליך פקח שבחיות?! לא פקח אתה אלא טפש אתה! ומה במקום חיותנו אנו מתיראין במקום מיתתנו על אחת כמה וכמה. אף אנחנו עכשיו שאנו יושבים ועוסקים בתורה שכתוב בה כי הוא חייך ואורך ימיך כך אם אנו הולכים ומבטלים ממנה על אחת כמה וכמה. אמרו לא היו ימים מועטים עד שתפסוהו לרבי עקיבא וחבשוהו בבית האסורים ותפסו לפפוס בן יהודה וחבשוהו אצלו. אמר לו פפוס מי הביאך לכאן אמר ליה אשריך רבי עקיבא שנתפסת על דברי תורה אוי לו לפפוס שנתפס על דברים בטלים. בשעה שהוציאו את רבי עקיבא להריגה זמן קריאת שמע היה והיו סורקים את בשרו במסרקות של ברזל והיה מקבל עליו עול מלכות שמים, אמרו לו תלמידיו רבינו עד כאן? אמר להם כל ימי הייתי מצטער על פסוק זה בכל נפשך אפילו נוטל את נשמתך אמרתי מתי יבא לידי ואקיימנו - ועכשיו שבא לידי לא אקיימנו? היה מאריך באחד עד שיצתה נשמתו באחד. יצתה בת קול ואמרה אשריך רבי עקיבא שיצאה נשמתך באחד"

**4. סנהדרין י"ד**

מה עשה יהודה בן בבא? הלך וישב לו בין שני הרים גדולים וכו' וסמך שם חמישה זקנים והם: רבי מאיר ור' יהודה ורבי שמעון ורבי יוסי ורבי אליעזר בן שמוע. כיון שהכירו אויביהם בהן, אמר להן בניי "רוצו!" א"ל רבי, מה תהא עליך! אמר להן: הריני מוטל לפניכם כאבן שאין לה הופכין. אמרו: לא זזו משם עד שנעצו בו שלוש מאות לונביאות של ברזל ועשאוהו ככברה

**6. רמב"ם ספר המצות הל' יסודי התורה פ"ה, הלכה א.**

 "כל בית ישראל מצווין על **קדוש השם** הגדול הזה שנאמר ונקדשתי בתוך בני ישראל ומוזהרין שלא לחללו שנאמר ולא תחללו את שם קדשי. כיצד? כשיעמוד עובד כוכבים ויאנוס את ישראל לעבור על אחת מכל מצות האמורות בתורה או יהרגנו יעבור ואל יהרג שנאמר במצות אשר יעשה אותם האדם וחי בהם וחי בהם ולא שימות בהם ואם מת ולא עבר הרי זה מתחייב בנפשו"

(מצות קידוש השם, כפי שחז"ל בארו אותה, היא עוסקת בגוי שכופה את ישראל לעבור על שלש עברות החמורות שאדם חייב למסור את עצמו ויהרג ולא יעבור. אלא שעצם ענין קידוש השם וחילול השם אינו שייך דוקא לשלש עברות חמורות, אלא מטרת מצות קידוש השם )

כתב הרמב"ם בספר המצות מ"ע ט: "ענין זאת המצוה אשר אנחנו מצווים לפרסם האמונה הזאת האמתית בעולם".

**7. ביחזקא לפרק כב** שלשה פסוקים העוסקים בקידוש השם: פסוק ט': "וָאַעַשׂ לְמַעַן שְׁמִי לְבִלְתִּי הֵחֵל לְעֵינֵי הַגּוֹיִם אֲשֶׁר הֵמָּה בְתוֹכָם", וכן ובפרק לו פסוק כג: "וְקִדַּשְׁתִּי אֶת שְׁמִי הַגָּדוֹל הַמְחֻלָּל בַּגּוֹיִם אֲשֶׁר חִלַּלְתֶּם בְּתוֹכָם וְיָדְעוּ הַגּוֹיִם כִּי אֲנִי ד' נְאֻם אֲדֹנָי ד' בְּהִקָּדְשִׁי בָכֶם לְעֵינֵיהֶם

8**. רמב"ם הלכות מלכים** פרק ז' הלכה טו כתב הרמב"ם גם את **המושג קידוש השם גם לגבי מלחמה**:

מי האיש הירא ורך הלבב כמשמעו, שאין בלבו כח לעמוד בקשרי המלחמה, ומאחר שיכנס בקשרי המלחמה ישען על מקוה ישראל ומושיעו בעת צרה וידע שעל יחוד השם הוא עושה מלחמה וישים נפשו בכפו ולא יירא ולא יפחד ולא יחשוב לא באשתו ולא בבניו אלא ימחה זכרונם מלבו ויפנה מכל דבר למלחמה, וכל המתחיל לחשוב ולהרהר במלחמה ומבהיל עצמו עובר בלא תעשה, שנאמר אל ירך לבבכם אל תיראו ואל תחפזו ואל תערצו מפניהם, ולא עוד אלא שכל דמי ישראל תלויין בצוארו, ואם לא נצח ולא עשה מלחמה בכל לבו ובכל נפשו, הרי זה כמי ששפך דמי הכל, שנאמר ולא ימס את לבב אחיו כלבבו, והרי מפורש בקבלה ארור עושה מלאכת ה' רמיה וארור מונע חרבו מדם, **וכל הנלחם בכל לבו בלא פחד ותהיה כוונתו לקדש את השם בלבד,** מובטח לו שלא ימצא נזק ולא תגיעהו רעה, ויבנה לו בית נכון בישראל ויזכה לו ולבניו עד עולם ויזכה לחיי העולם הבא, שנאמר כי עשה יעשה ה' לאדוני בית נאמן כי מלחמות ה' אדוני נלחם ורעה לא תמצא בך וגו' והיתה נפש אדוני צרורה בצרור החיים את ה' אלהיך.

**9. הרמב"ם באיגרת תימן** (מהדורת רמב"ם לעם, עמ' קטו-קטז):

ומפני שייחד אותנו הבורא במצוותיו ובחוקותיו והתבארה מעלתנו על זולתנו בכללותיו ובמשפטיו שנאמר: 'ומי גוי גדול אשר לו חקים ומשפטים צדיקים', קנאונו הגויים כולם על דתנו קנאה גדולה וילחצו מלכיהם בשבילה לערער עלינו שטנה ואיבה. **ורצונם להלחם בה' ולעשות מריבה עמו**, ואלהים הוא ומי ירב לו. ואין לך זמן מאז שנתנה לנו תורה שכל מלך עובר עבודה זרה גובר או מכריח או מתגבר או אנס, שאין תחילת כוונתו ודעתו לסתור תורתנו ולהפוך דתנו באונס בניצחון ובחרב. כמו עמלק וסיסרא וסנחריב ונבוכדנצר וטיטוס ואדריינוס והרבה כיוצא בהם..

(הרמב"ם רואה, איפוא, בכל מלחמותיהם של הגויים נגד ישראל רצון להילחם נגד הקב"ה. לאור זה יש מקום לראות את מלחמת ההגנה של ישראל כמלחמה על ייחוד השם ועל קידוש השם.)

רמב"ם – "כל מי שנאמר בו יהרג ואל יעבור ונהרג לא עבר- הרי זה קידש את השם ואם היה בעשרה מישראל הרי זה קידש את השם ברבים"

10**. הרב משה בלייכר ראש ישיבת שבי חברון**

1)שהמשמעות שיש לנו מדינה, כלכלה, וצבא וכו', אלו אינם כלים המשרתים את טובת האדם הפרטי, שיהיה לנו ביטחון, אוכל לאכול וכד', אלא הם **ביטויים של הנשמה הכללית שחיה בתוכנו**. הגבורה האלוקית היא זו שחיה בתוכנו, והיא המופיעה במסירות הנפש של חיילי צה"ל. למדינה ולצבא יש ערך עצמי מצד היותה הופעה וגילוי של **קדושת הציבור ששבה לחיות בתוכנו**. צה"ל במהותו מעצם קיומו הוא צבא ד', **ומטרתו אינה לתת שלוה וביטחון לפרט, אלא להגן ולהילחם על הופעת קידוש שם ד' בעולם...**

6)הגבורה ומסירות הנפש שמתגלה בדורנו, בצבא ובשאר מערכות החיים, **איננה גבורה פרטית של אדם פלוני, אלא היא באה מתוך ששבה אלינו מדרגתנו הכללית,** והיחיד מוכן למסור את נפשו למען הכלל, כיוון שחייו אינם פרטיים, הם יונקים ושייכים אל המהות הכללית שהיא הנותנת את החיים. אנחנו חיים לא מתוך השאיפות הפרטיות שלנו, אלא מתוך המגמה של הטוב האלוהי הכללי, שאותו האומה הישראלית רוצה לחשוף, עד כדי היכולת והמוכנות גם למסור את הנפש למען הטוב האלוקי הזה....

אבל יש דרך נוספת והיא דרך צה"ל. **כשאדם מתגייס לצבא הוא מפסיק להיות אדם פרטי אלא הוא פרטיותו הופכת להיות חלק ממדרגה כללית.** הוא משתייך לרצון למסור את הנפש למען כלל ישראל, למען הופעת קידוש השם בעולם. מדרגה זו באה לידי הבלטה, כאשר האדם מגיע למדרגה של מסירות נפש. **אין דבר בחיים בו מופיעה מסירות נפש של היחיד למען המדרגה הכללית, כמו בצה"ל.** הופעת החיים הזו, היא המבררת בעם ישראל את ערך חייו האמיתיים, שאינם לצורך טובת הפרט, חיים אגאיסטיים נמוכים, אלא כל ערך החיים של האומה הישראלית היא למען הופעת החיים האלוקיים, למען הופעת קידוש השם.

...יוצא לפי זה, שמסירות הנפש במלחמות ישראל זוהי מדרגה מיוחדת בפני עצמה, היא הופעה חיה של הטוב הפנימי הטמון בעם ישראל ובמסירות הנפש של היחיד בצבא,